Diari Oficial de la Generalitat Valenciana


Sumari del DOGV 5332, del 25-08-2006 (2006/9981)

ORDE de 10 d'agost de 2006, del conseller de Justícia, Interior i Administracions Públiques, per la qual s'estableixen les bases i es convoquen les ajudes a les mancomunitats de la Comunitat Valenciana en l'exercici 2006.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5332

Data del DOGV
:   25-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9981


Data del document
:   10-08-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * administració local
    * suport econòmic
    * associació de municipis
    * ajuda pública

ORDE de 10 d'agost de 2006, del conseller de Justícia, Interior i Administracions Públiques, per la qual s'estableixen les bases i es convoquen les ajudes a les mancomunitats de la Comunitat Valenciana en l'exercici 2006. [2006/9981]  
Configurades com a associacions lliures i voluntàries de municipis per a l'execució d'obres i serveis de la seua competència, les mancomunitats de municipis constitueixen un instrument de gran utilitat per a garantir als ciutadans la major qualitat possible en la prestació dels servicis municipals, especialment en els supòsits de xicotets municipis o en aquells casos de servicis de major complexitat tècnica o superior cost econòmic.   
Per això, fent ús de les facultats que Em conferix la Llei 5/1983, de 30 de desembre, del Govern Valencià, modificada per la Llei 1/2002 de 26 de febrer, i el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, així com el Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.  
ORDENE  
Article 1. Convocatòria  
Es convoquen ajudes destinades a les mancomunitats de la Comunitat Valenciana per a l'exercici 2006, destinades a finançar despeses de funcionament. L'import global màxim destinat al present programa és de 181.180,00 euros, finançat a càrrec de la línia de subvenció T1814000 .Foment i manteniment associacionisme local. inclosa en el programa 125.10 d'Administració Local del Pressupost de la Generalitat Valenciana per a l'exercici 2006.  
Article 2. Bases  
Les bases per les quals es regula la present Convocatòria, models de sol·licitud i documents complementaris seran els que figuren en annexos A de esta orde.  
Article 3. Delegació  
Es delega en el director general d'Administració Local per a la facultat de concedir estes ajudes, i se li autoritza perquè dicte les resolucions i adopte les mesures que calguen per al compliment i desenvolupament d'esta orde i resoldre totes les incidències que es plantegen en la seua interpretació i execució, de conformitat amb l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.  
DISPOSICIÓ FINAL  
La present Orde entrarà en vigor l'endemà de la seua publicació en el Diari Oficial de la Generalitat Valenciana.  
Contra la present Orde, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o, si es tracta d'una administració pública, realitzar el requeriment previ per a la seua derogació. També es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, a 10 d'agost de 2006  
El conseller de Justícia, Interior i Administracions Públiques  
MIGUEL PERALTA VIÑES  
ANNEX I  
Bases de la convocatòria  
Primera. Objectius  
La present Convocatòria té com a objectiu la concessió d'ajudes econòmiques destinades a finançar les despeses de funcionament de les mancomunitats de municipis de la Comunitat Valenciana  
Segona. Beneficiaris  
Podran sol·licitar les ajudes les mancomunitats de la Comunitat Valenciana.  
Tercera. Actuacions subvencionables  
Seran subvencionables les despeses de funcionament corresponents al capítol I (despeses de personal) i al capítol II (despeses en béns corrents i servicis) de l'estructura econòmica del pressupost.   
Quarta. Formalització de sol·licituds i termini de presentació  
La sol·licitud d'ajuda haurà de presentar-se en el termini d'un mes des de l'endemà de la publicació de la present Convocatòria en el Diari Oficial de la Generalitat Valenciana, dirigida a la Direcció General d'Administració Local. Per tal d'agilitar el tràmit, podrà presentar-se la sol·licitud pel president de la mancomunitat interessada, i serà ratificat posteriorment per l'òrgan Plenari d'esta en la primera sessió que es convoque. En tot cas, es formalitzarà la sol·licitud en el model que figura com a document 1 de l'annex II de la present Orde i anirà acompanyada de la documentació següent:  
1. Certificat de l'acord de l'òrgan plenari de la Mancomunitat sobre la sol·licitud de l'ajuda econòmica (document 2 de l'annex II), en què s'incloguen els punts següents:  
I. Facultat del president de la mancomunitat per a sol·licitar ajudes econòmiques així com per a subscriure tots els documents que puguen derivar-se del procediment de concessió.  
II. Compromís de complir totes les condicions i obligacions imposades per les presents bases reguladores, Llei d'Hisenda Pública de la Generalitat Valenciana, Llei General de Subvencions i la resta de normativa vigent que se li aplique.  
2. S'haurà d'aportar l'entitat financera a què procedisca efectuar els pagaments per transferència, i indicar les dades de l'entitat financera, la sucursal i el número de compte corrent, junt amb les seues respectives claus numèriques, tot això mitjançant la formalització de la corresponent fitxa de manteniment de tercers (alta d'entitat de crèdit) que figura com a document 3 en l'annex II de la present Convocatòria d'ajudes.  
Aquelles entitats que hagen sol·licitat en els dos últims exercicis subvencions gestionades per la Direcció General d'Administració Local, podran no presentar la fitxa de manteniment de tercers, si no s'ha alterat cap dels extrems amunt mencionats. En este cas, hauran D'assenyalar esta circumstància i indicar l'orde de convocatòria en què es va presentar l'esmentada documentació.  
3. S'haurà d'aportar, així mateix:  
a) Resum del pressupost de l'exercici corrent (document 4 de l'annex II), si ha sigut aprovat, i, en cas contrari, del pressupost prorrogat de l'exercici anterior. En el supòsit de mancomunitats de recent creació, sense un primer pressupost aprovat, es podrà aportar, junt amb un escrit explicatiu de la situació especial en què es troba, un projecte de pressupost, que siga indicatiu de les despeses corrents que es preveu que puguen haver en el primer exercici.  
Si la sol·licitud no reunix els requisits i documents que s'assenyalen en esta base, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fa, se'l tindrà per desistit de la seua petició prèvia resolució, d'acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
Cinquena. Requisits per a concessió d'ajudes  
Per a ser inclòs en el present programa d'ajudes, a més del que preveu la base anterior, les mancomunitats hauran de tindre homologats els seus Estatuts a l'acabament del termini de presentació de sol·licituds.  
Sisena. Criteris per a la concessió   
1. Per a la distribució de la dotació pressupostària destinada a sufragar despeses de funcionament, es tindran en consideració els aspectes següents:  
a) Recursos pressupostaris.  
b) Població total mancomunada.  
c) Pressupost per habitant de la mancomunitat  
d) Coexistència de mancomunitats en un mateix àmbit territorial.  
e) Ubicació dels municipis de la mancomunitat en zona prioritària de promoció econòmica, d'acord amb el que disposa el Reial Decret 883/1989, de 14 de juliol, pel qual es crea i delimita la zona de promoció econòmica de la Comunitat Valenciana i les seues modificacions.  
2. Per tal d'evitar desequilibris en la seua distribució, podrà fixar-se un límit màxim, segons el nombre de sol·licituds presentades, que no podrà ser superat per cap de les ajudes concedides en cada una de les mancomunitats.  
Setena. Resolució de les sol·licituds  
1. Es constituirà una Comissió Avaluadora, presidida per la cap d'Àrea d'Administració Local i dos vocals designats pel director general d'Administració Local. La Comissió elaborarà una proposta en relació amb l'aprovació o denegació de les distintes sol·licituds presentades per les mancomunitats, i l'assignació de quantitats a cada Una d'estes.  
2. El termini màxim per a resoldre serà el de dos mesos comptats des de l'últim dia hàbil per a la presentació de sol·licituds. Transcorregut l'esmentat termini sense que s'haja notificat la resolució recaiguda, podran entendre's estes desestimades.  
Les resolucions, expresses o presumptes, posaran fi a la via administrativa, i s'aplicarà el règim d'impugnacions establit l'article 44 de la Llei 29/1998, de 13 de juliol, de la Jurisdicció Contenciosa Administrativa.   
3. L'eficàcia de la concessió de l'ajuda quedarà supeditada al compliment dels seus termes i condicions. La falta de presentació de la justificació de la despesa en el termini fixat donarà lloc a la pèrdua de la subvenció. Podran modificar-se els termes de la resolució si en el mateix termini fixat per a la justificació de la despesa s'alteraren les condicions que van determinar la concessió l'ajuda.   
Vuitena. Quantia de les ajudes  
La quantia de les ajudes serà determinada en el procés de selecció tenint en compte les disponibilitats pressupostàries i els criteris de selecció.  
Novena. Procediment de pagament  
Pagament total a la justificació del compliment del que convé.  
Desena. Justificació de la subvenció  
1. El beneficiari justificarà abans del 31 d'octubre de 2006 la realització de la despesa.  
La justificació de l'aplicació dels fons es presentarà, en tots els casos, davant de la Direcció General d'Administració Local, i haurà d'efectuar-se mitjançant l'aportació d'una relació Justificativa d'estos, segons el model expressat en el document 5 de l'annex II d'esta orde.  
2. La Conselleria de Justícia, Interior i Administracions Públiques es reserva el dret a realitzar totes les inspeccions que es consideren necessàries per tal de confirmar els termes de la justificació efectuada.  
Onzena. Obligacions dels beneficiaris  
Els Beneficiaris d'estes ajudes estaran subjectes a les obligacions derivades del contingut de les presents bases, de la resolució de concessió de la subvenció i, en general, de la normativa vigent que se li aplique. En tot cas, són obligacions de les mancomunitats beneficiades les establides en l'article 14 de la Llei 38/2003, de 17 de novembre, General de Subvencions.  
Dotzena. Revisió d'expedients  
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o part de la quantitat percebuda més els corresponents interessos de demora.  
2. En els esmentats casos es procedirà a la incoació de l'oportú expedient que, amb audiència prèvia de la mancomunitat interessada, serà resolt pel director general d'Administració Local.  
3. El falsejament o ocultació de dades i documents, en quant que afecten substancialment la concessió i lliurament de fons públics, donarà lloc a responsabilitat en l'orde jurisdiccional competent.  
Tretzena.   
En tot el no-previst En esta orde, les mancomunitats beneficiàries se sotmetran al que establix la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici 2006, la Llei General de Subvencions i la resta de normativa aplicable.  
ANNEX II  
Documents relacionats  
1. Sol·licitud d'ajudes.  
2. Certificat d'acord plenari.  
3. Alta d'entitat de crèdit.  
4. Resum pressupost aprovat.  
5. Relació justificativa de despeses de funcionament.